TOKONTÁLMEGYE FÖLDTANI VISZONYAI. 
177 
rakodott le, de hogy ezen kor es a diluvium közt hol kell a határt vonni? 
azt a rendelkezésemre álló adatok alapján nem jelölhetem meg, annál 
kevésbbe, mert itt a diluvium képződményéi teljesen elütnek a felszínen ész¬ 
lelt ezen idejű képződményektől. 
* 
Nem zárhatom be azonban jelen közleményemet anélkül, hogy nehány 
sorban az ivóvíz kérdésével ne foglalkozzam. 
Hogy mily fontos tényező az életben a jó, üdítő víz, azt fejtegetni 
felesleges, hisz mindenki tudja. Torontálmegye kutjainak vize pedig nem 
felel meg e kivánalmaknak azért, mert a közönséges ásott kutak a közvetlen 
felszínen összegyűlt, a legfelsőbb rétegbe szivárgott vizet fogják fel, mely 
azonban azon körülménynél fogva, hogy a kút közelében ott van a marha¬ 
istálló, trágyadomb, sok szerves, az egészségre káros hatású alkotórészt 
tartalmaz. Jó, üdítő, egészséges vizet csakis artézi kutak szolgáltathatnak. 
Legyen e tekintetben példa Hodmező-Vásáxhely, Szentes, Szeged, 
Zombor, Szarvas, Mező-Túr stb., mely városok nagy költséggel ugyan, de ily 
módon szerezték meg jó, üdítő vizüket, s hol az odavaló orvosok nyilatko¬ 
zata szerint, a közegészségügy lényegesen javult azóta, mióta a lakosság az 
artézi kút vizét iszsza. 
Nagyon jól tudom azt, hogy azon oknál fogva, mert Versecz rendkívül 
kedvező földtani viszonyai közt már 30—35 m melyen, azu. n. Alibunári-mocsár 
területén pedig 60—70 in-ben meg van a víz, boldog-boldogtalan, minden 
cséplőgép gépészé, ki egyszer ott földfúrást látott, vállalkozik a fúrásra. Toron- 
tálmegyébeu is történtek e tekintetben kísérletek, melyek ha nem vezettek 
eredményre, annak nem az az oka, hogy a terület nem alkalmas artézi kutak 
fúrására, (sőt inkább nagyon is alkalmas, főleg a mélyebben fekvő medencze- 
szerű mocsár- és árterületek) hanem az, hogy egyrészt oly egyenek tettek a 
kiserieteket, kik erre sem képzettseggel, sem tisztességes eszközökkel nem 
rendelkeztek, s kik ha 50 m-nel mélyebbre kellett fúrni, ketsegbe esve abba¬ 
hagyták a fúrást s az egész vidéken megdöntötték az artézi kutakba helye¬ 
zett bizalmat; — másrészt meg maguk a kísérletezők, mert csekélyebb 
melységből nem jött víz, elvesztették türelmüket s abba hagyták akkor, 
mikor már tán közel voltak az eredményhez. 
Nem ilyen, más viszonyok teremtik meg az eredményes munkát! 
A tapasztalás bizonyítja, hogy a nagy magyar medencze területen, 
melyhez Torontálmegye is tartozik, megvannak mindazon kellekek, melyek 
az artézi kúthoz megkívántainak. S megtörténhetik, hogy csekélyebb mély¬ 
ségben is siker koronázza a fúrást, miután a föld belsejében léteznek kisebb, 
lokális víztartók, de ezek nem mindenkor tartósak, s teljesen ki is merülhet¬ 
nek. De ugyancsak az eddig eredmenynyel fúrt kutak azt is bizonyítják, 
hogy a kellő mennyisegű tartós, felszálló vizet tartalmazó víztartóreteg 
Földtani Közlöny. XXI. köt. 1891. (127) 
